Hedy Lamarr

D'Hedy Lamarr, gebuer als Hedwig Eva Maria Kiesler den 9. November 1914 zu Wien, a gestuerwen den 19. Januar 2000 zu Altamonte Springs a Florida, war eng éisträichesch-US-amerikanesch Filmschauspillerin. Do dernieft ass si och, zesumme mam Komponist George Antheil, d'Erfinderin vum Procédé vum Frequenzsprong, deen haut eng wichteg Roll an der Mobilfunktechnik spillt.

 Liewen 
No e puer FIlmer, dorënner Man braucht kein Geld mam Heinz Rühmann a mam Hans Moser, hat si 1933 d'Haaptroll am tschechoslowakesch-éisträichesche Film Symphonie der Liebe (besser bekannt ënner dem Titel Ekstase), deen héich Welle geschloen huet, well se doran e puermol plakeg duerch d'Gewan leeft, an eng Groussopnam vun hirem Gesiicht weist, wéi se Plaiséier an enger Libeszeen huet.

1933 huet se de Wiener Industriellen a Waffefabrikant Fritz Mandl bestuet, deen hir verbueden huet, ze filmen, an dee mam Mussolini a mam Hitler Geschäfter gemaach huet. 1937 hat s'es genuch dovun, an ass iwwer Paräis op London geflücht. Do gouf se vum Louis B. Mayer fir d'MGM ënner Kontrakt geholl, woubäi se hire Pseudonym Hedy Lamarr krut a mat hir als "schéinst Fra vun der Welt" Reklamm gemaach gouf. Hiren éischten Hollywoodfilm Algiers (1938) mam Charles Boyer huet direkt ageschloen, an hire Stil gouf vu ville Schauspillerinne kopéiert. Hire gréisste finanzielle Succès war Samson and Delilah (1949) vum Cecil B. DeMille.

D'Hedy Lamarr ass haut och bekannt fir 1942 zesumme mam Komponist George Antheil e Patent ugemellt ze hunn, fir Torpedoen iwwer Funk ze steieren, bei deem d'Frequenz ëmmer nees wiesselt. E gouf awer net vum amerikanesche Militär agesat. Haut kënnt de gläichzäitege Frequenzwiessel (frequency-hopping) an der Kommunikatiounstechnik zum Beispill bei Bluetooth-Verbindungen oder bei der GSM-Technik zum Asaz.
 Filmographie 
 1930: Geld auf der Straße - Regie: Georg Jacoby - Haaptacteuren: Lydia Pollman, Georg Alexander
 1931: Die Koffer des Herrn O. F. - Regie: Alexis Granowsky - Haaptacteuren: Alfred Abel, Peter Lorre
 1931: Die Blumenfrau von Lindenau - Regie: Georg Jacoby - Haaptacteuren: Hansi Niese, Renate Müller
 1932: Man braucht kein Geld - Regie: Carl Boese - Haaptacteuren: Heinz Rühmann, Hans Moser
 1933: Ekstase - Regie: Gustav Machatý - Haaptacteuren: Aribert Mog, Leopold Kramer
 1938: Algiers - Regie: John Cromwell - Haaptacteuren: Charles Boyer, Joseph Calleia
 1939: Lady of the Tropics - Regie: Jack Conway - Haaptacteuren: Robert Taylor, Joseph Schildkraut
 1939: I Take This Woman - Regie: W.S. Van Dyke - Haaptacteuren: Spencer Tracy, Verree Teasdale
 1940: Boom Town - Regie: Jack Conway - Haaptacteuren: Clark Gable, Spencer Tracy
 1940: Comrade X - Regie: King Vidor - Haaptacteuren: Clark Gable, Oskar Homolka
 1941: Come Live with Me - Regie: Clarence Brown - Haaptacteuren: James Stewart, Ian Hunter
 1941: H. M. Pulham, Esq. - Regie: King Vidor - Haaptacteuren: Robert Young, Robert Young
 1941: Ziegfeld Girl - Regie: Robert Z. Leonard, Busby Berkeley - Haaptacteuren: James Stewart, Judy Garland
 1942: Crossroads - Regie: Jack Conway - Haaptacteuren: William Powell, Claire Trevor
 1942: Tortilla Flat - Regie: Victor Fleming - Haaptacteuren: Spencer Tracy, John Garfield
 1942: White Cargo - Regie: Richard Thorpe - Haaptacteuren: Walter Pidgeon, Frank Morgan
 1943: The Heavenly Body - Regie: Alexander Hall - Haaptacteuren: William Powell, James Craig
 1944: Experiment Perilous - Regie: Jacques Tourneur - Haaptacteuren: George Brent, Paul Lukas
 1944: The Conspirators - Regie: Jean Negulesco - Haaptacteuren: Paul Henreid, Sydney Greenstreet
 1945: Her Highness and the Bellboy - Regie: Richard Thorpe - Haaptacteuren: Robert Walker, June Allyson
 1946: The Strange Woman - Regie: Edgar G. Ulmer - Haaptacteuren: George Sanders, Louis Hayward
 1947: Dishonored Lady - Regie: Robert Stevenson - Haaptacteuren: Dennis O'Keefe, John Loder
 1948: Let's Live a Little - Regie: Richard Wallace - Haaptacteuren: Robert Cummings, Anna Sten
 1949: Samson and Delilah - Regie: Cecil B. DeMille - Haaptacteuren: Victor Mature, George Sanders
 1950: A Lady Without Passport - Regie: Joseph H. Lewis - Haaptacteuren: John Hodiak, James Craig
 1950: Copper Canyon - Regie: John Farrow - Haaptacteuren: Ray Milland, Macdonald Carey
 1951: My Favorite Spy - Regie: Norman Z. McLeod - Haaptacteuren: Bob Hope, Francis L. Sullivan
 1954: L'amante di Paride - Regie: Marc Allégret, Edgar G. Ulmer - Haaptacteuren: Massimo Serato
 1954: I cavalieri dell'illusione - Regie: Marc Allégret - Haaptacteuren: Gérard Oury, Cesare Danova
 1957: The Story of Mankind - Regie: Irwin Allen - Haaptacteuren: Ronald Colman, Groucho Marx
 1958: The Female Animal - Regie: Harry Keller - Haaptacteuren: Jane Powell, George Nader

 Autobiographie 
 Hedy Lamarr: Ecstasy and Me. My Life as a Woman. Bartholomew House, New York 1966.

 Literatur 
 Jochen Förster (Bearbeiter), Anthony Loder: Hedy Darling. Hollywood-Ikone, Technik-Pionierin, gefallener Stern. Das filmreife Leben der Hedy Lamarr erzählt von ihrem Sohn [Anthony]. Ankerherz, Hollenstedt 2012, ISBN 978-3-940138-25-5; revidierte Neuausgabe: Mrs. Bluetooth. Die Geschichte eines vergessenen Genies - erzählt von ihrem Sohn, Ankerherz, Hollenstedt 2014, ISBN 978-3-940138-46-0.
 Richard Brem, Theo Ligthart (Hrsg.): Hommage à Hedy Lamarr. In: Sumpfbuch Band 7. Edition Selene, Wien, 1999, ISBN 3-85266-107-2 
 Peter Kranzpiller: Hedy Lamarr. In: Stars der Kinoszene Band 13, Eppe, Bergatreute 1997, ISBN 3-89089-683-9.
 Richard Rhodes: Hedy's Folly. The Life and Breakthrough Inventions of Hedy Lamarr, the Most Beautiful Woman in the World. Doubleday, New York City 2011, ISBN 978-0-385-53438-3.
 Christopher Young: The Films of Hedy Lamarr. Citadel Press, Secaucus 1980, ISBN 0-8065-0698-9 (Erstauflage 1978).

 Um Spaweck 

 Jörg Albrecht, Klemens Polatschek: Deconstructing Hedy Lamarr. In: Frankfurter Allgemeine Sonntagszeitung, 21. Mai 2006.
 hedy-lamarr.org - Fansite
 Sexbombe in geheimer Mission. einestages

Kategorie:Éisträichesch Filmschauspillerinnen
Kategorie:US-amerikanesch Filmschauspillerinnen
Kategorie:Gebuer 1914
Kategorie:Gestuerwen 2000
Kategorie:US-amerikanesch Erfinder